《草堂成即事二首》
宋代·喻良能

三年留滞江之南，归来故园寝亦甘。
经理草堂唐宝应，耘耡荒亦晋陶潜。
寸心自昔似南八，双鬓只今如谢三。
手栽杨柳既合抱，木尚如此人何堪。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。